Diari Oficial de la Generalitat Valenciana


Sumari del DOGV 3162, del 15-01-1998 (1998/177)

RESOLUCIÓ de 20 de desembre de 1997, de la Universitat de València, per la qual es fa una oferta pública d'una plaça de tècnic superior d'investigació d'aquest organisme, amb contracte laboral eventual. (Projecte: «Contribució al calorímetre hadrònic (TILE-CAL) d'ATLAS»).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3162

Data del DOGV
:   15-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/177


Data del document
:   20-12-1997

Organisme emissor
:   Universitat de València

Tipus de document
:   Resolució

RESOLUCIÓ de 20 de desembre de 1997, de la Universitat de València, per la qual es fa una oferta pública d'una plaça de tècnic superior d'investigació d'aquest organisme, amb contracte laboral eventual. (Projecte: «Contribució al calorímetre hadrònic (TILE-CAL) d'ATLAS»). [1998/C177]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3.e de la Llei de Reforma Universitària, fa oferta pública d'una plaça de tècnic superior d'investigació d'acord amb les bases següents:
  
1) Denominació del lloc de treball: tècnic superior d'investigació.
  
2) Classificació del lloc de treball:
  
- Grup: A.
  
- Complement de destinació: 20.
  
- Complement específic: E 024.
  
3) Objecte i període
  
Disseny, muntatge i implementació al CERN de les targetes electròniques que componen el sistema ROD (Read Out Driver) del projecte Tile Cal d'ATLAS.
  
La durada del contracte serà determinada per la durada del projecte i la disponibilitat de pressupost.
  
4) Jornada de treball: 37.5 hores setmanals.
  
5) Perfil de la plaça:
  
Participar amb el grup d'investigació de física d'altes energies en la implementació del sistema electrònic ROD, en col·laboració amb els experts del CERN i altres col·laboradors d'ATLAS. Disseny i implementació de prototips. Instal·lació i prova del CERN.
  
6) Requisits dels aspirants
  
- Tenir nacionalitat espanyola o, d'acord amb el que estableix la llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
- Tenir complits 18 anys el dia en què finalitze el termini de presentació de sol·licituds.
  
- Llicenciat en Ciències Físiques, enginyer electrònic, enginyer en Telecomunicacions.
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
7) Mèrits preferents
  
- Coneixements d'anglès.
  
- Coneixements de programació en sistema Windows 95, UNIX.
  
- Coneixements de VME, LABVIEW.
  
- Experiència en detectors de partícules i fotomultiplicadors.
  
8) Sistema selectiu de la plaça
  
- Valoració del currículum dels aspirants (d'acord amb el barem que figura a l'annex II).
  
- Entrevista amb el tribunal.
  
9) Tribunal
  
El tribunal qualificador és el que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.
  
El procediment d'actuació del tribunal s'ajustarà en cada moment a allò que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.
  
10) Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (c/ Antiga Senda de Senent, 11, baix), en el termini de 10 dies naturals a partir de l'endemà de la publicació d'aquesta resolució.
  
Així mateix, cal presentar certificats compulsats de tots els requisits i mèrits que es fan constar al currículum.
  
Cal presentar una còpia del document nacional d'identitat.
  
11) Sol·licituds
  
S'haurà d'utilitzar el model que figura en l'annex I d'aquesta convocatòria, que es podrà recollir al Servei d'Investigació de la Universitat de València (c/ Antiga Senda de Senent, 11, 3.ª planta).
  
12) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 20 de desembre de 1997.- El vicerector d'Organització Administrativa: Lluís Guia i Marín.
  
ANNEX II
  
Barem
  
- Titulació acadèmica superior a la necessària per a accedir a la plaça: de 0 a 1 punts.
  
- Experiència professional afí al perfil de la plaça: fins a 1 punt per any treballat, amb un màxim de 5 punts.
  
- Idiomes (anglès): de 0 a 1 punts.
  
- Altres mèrits afins a la plaça (publicacions, beques, cursos, programa de tercer cicle): de 0 a 4 punts.
  
- Entrevista: de 0 a 2 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
ANNEX III
  
Tribunal
  
- President: Emilio Higón Rodríguez (director del Dpt. de Física Atòmica, Molecular i Nuclear)
  
- Vocals:
  
· Antonio Ferrer Soria (catedràtic del Dpt. de Física Atòmica, Molecular i Nuclear i Dtor. del projecte).
  
· Lucía Echevarría Gil, cap del Servei d'Investigació.
  
· Dos representants del Comité d'Empresa, proposats per aquest òrgan.
  
Tribunal suplent
  
- President: Jorge Velasco González (director del IFIC)
  
- Vocals:
  
· José Díaz Medina (professor del Dpt. de Física Atòmica, Molecular i Nuclear)
  
· Fernando Sánchez Carmen (responsable de la Secció de Gestió d'Investigació)
  
· Dos representants del Comité d'Empresa, proposats per aquest òrgan.